ทิสโก้เชียร์หุ้นญี่ปุ่น โชว์เดือนเศษรับ8%
บลจ.ทิสโก้ส่งมอบกำไรผู้ลงทุนกองทริกเกอร์ฟันด์หุ้นญี่ปุ่น 8% ในเวลาเดือนเศษ
10 มี.ค. 2558

บลจ.ทิสโก้ส่งมอบกำไรผู้ลงทุนกองทริกเกอร์ฟันด์หุ้นญี่ปุ่น 8% ในเวลาเดือนเศษ
นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน (บลจ.) ทิสโก้ เปิดเผยว่า กองทุนเปิด ทิสโก้ เจแปน อิควิตี้ ทริกเกอร์ 8% 6 ซึ่งเป็นทริกเกอร์ฟันด์ลงทุนตลาดหุ้นญี่ปุ่นสร้างผลตอบแทนได้ตามเป้าหมายที่ 8% ในวันที่ 6 มี.ค. 2558 โดยมีมูลค่า 10.8047 บาท/หน่วย ใช้เวลาบริหารกองทุนเพียง 1 เดือน 11 วัน จึงเข้าเงื่อนไขเลิกโครงการ 
“ถือเป็นบทพิสูจน์ความแม่นยำของกลยุทธ์ที่เราแนะนำให้นักลงทุนกระจายพอร์ตลงทุนไปยังญี่ปุ่น ซึ่งเป็น 1 ในประเทศที่แนะนำและยังมองว่าเศรษฐกิจญี่ปุ่นยังคงสดใสจากนโยบายกระตุ้นเศรษฐกิจของรัฐบาลญี่ปุ่น”นายสาห์รัช กล่าว
สำหรับผู้ที่สนใจลงทุนหุ้นญี่ปุ่นสามารถเลือกลงทุนในกองทุนเปิด ทิสโก้ เจแปน อิควิตี้ ที่เปิดให้ซื้อขายได้ทุกวันทำการ